Indonesië: Regters nou vir dwelms getoets | Nuus24
Advokaat in sop oor dagga
Randburg: Polisie glo by 'dwelmnes' betrokke
Pa en seun in Midrand vasgetrek oor dwelms
Jakarta – Indonesiese regters sal voortaan dwelmtoetse moet ondergaan, ná een van hulle kollegas verlede maand by ‘n nagklub in Jakarta in hegtenis geneem is met tik in sy besit.Die inhegtenisneming van die regter, wat glo saam met prostitute by die klub was, het groot opslae gemaak in Indonesiese regskringe, wat erg gebuk gaan onder korrupsie.Die nasionale dwelmagentskap het in die nadraai van die voorval ‘n ooreenkoms met die regering bereik om dwelmtoetse op regters uit te voer.“Die gebruik van dwelms is ‘n oortreding van die regters se gedragskode en sal definitief hulle werkverrigting ontwrig,” het Asep Rahman Fajar, ‘n woordvoerder vir die kommissie wat oor die regters se werk toesig hou, gesê.'n Skuldigbevinding op dwelmbesit kan in Indonesië tot 12 jaar tronkstraf lei.Die regter het ook positief getoets vir die gebruik van dwelms en het erken dat hy dit gebruik het. Hy is tans in aanhouding.– Volg Nuus24 op Twitter - Sapa - AFP
Lees meer oor: indonesië | dwelms VOLGENDE OP NUUS24X